স্বাস্থ্যগুণে ভরপুর থানকুনি পাতা...-648891 | কালের কণ্ঠ | kalerkantho
১৯ জুন, ২০১৮ ১৬:২৯
অতি পরিচিত এক খাবার থানকুনি পাতা। সুস্বাদু, আবার বহু গুণে গুণান্বিত। অনেক আগে থেকেই আমাদের দেশে এটি উপকারি শাকপাতা হিসেবে জনপ্রিয়তা পেয়েছে। আধুনিক সময়ে বাজারে একটু কমই দেখা যায়। তাই বলে যে পাওয়া যায় না তা নয়। এটা শক্তিশালী হার্বাল হিসেবে উপকারি। বেটে ভর্তা বানিয়ে খেতে পারেন। আবার ব্লেন্ড করে রসও খেতে পারেন। আয়ুর্বেদ চিকিৎসাতেও এই পাতা খুবই গুরুত্বপূর্ণ ঔষধি উদ্ভিদ হিসেবে গ্রহণযোগ্যতা পেয়েছে। থানকুনি পাতা সম্পর্কে যাদের তেমন ধারণা নেই, তারা জেনে নিন।
এগজিমা বা চুলকানিসহ বিভিন্ন চর্মরোগ সারাইয়ে থানকুনি বেশ কাজের। যারা নিয়মিত থানকুনির রস খান, তাদের ত্ব ও চুলের জৌলুস বাড়ে।